पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना कर्फ्यू की मियाद में वृद्धि होने के बाद पुलिस सख्त हो गई है। शुक्रवार को शहर में बिना वजह घूमने वाले करीब आधा सैकड़ा लोगों को खुली जेल में भेजा गया। साथ ही उनसे 100-100 बार कर्फ्यू के दौरान फालतू न घूमने का शपथ पत्र भरवाते हुए उनसे पुश-अप लगवाए गए। साथ ही उन्हें बाद में छोड़ दिया गया। दरअसल जिले में पिछले 20 अप्रैल से जिले में कोरोना कर्फ्यू चल रहा है। वहीं 17 मई तक के लिए कर्फ्यू ओर बढ़ा दिया गया है। ऐसे में अब पुलिस दूसरे चरण के कर्फ्यू में सख्त अंदाज में आ गई है।
दूसरे चरण के कर्फ्यू के पहले दिन एसडीएम उदय सिंह सिकरवार, सीएसपी आनंद राय, डीएसपी मोतीलाल कुशवाह के साथ कोतवाली टीआई राजकुमार शर्मा, देहात थाना प्रभारी ध्यानेंद्र सिंह, एसआई नागेश शर्मा फोर्स के साथ मैदान में उतरे। कोतवाली से परेड चौराहा, सदर बाजार, गोल मार्केट, बजरिया होते हुए उन्होंने बिना वजह बाजार में घूमने वालों के साथ साथ चोरी छिपे खरीददारी करने वाले करीब आधा सैकड़ा लोगों को पकड़कर बुनियादी स्कूल में बनाई गई खुली जेल में भिजवाया गया।
साथ ही वहां उन सभी लोगों से 100-100 बार एक पेज पर मैं कोरोना कर्फ्यू का पालन करूंंगा और बेवजह बाहर नहीं घूमूंगा। यह लिखवाया गया। इसे पश्चात उनसे पुश-अप भी करवाए गए। करीब दो से तीन घंटे बाद उन्हें जेल से छोड़ा गया। इस दौरान खुली दुकानें भी सील की गईं। वहीं शाम चार बजे के बाद बाजार में सन्नाटे की स्थिति बनने लगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn